cyanic-selkie/wikianc huggingface dataset:
Meath (grevskap)
I middelalderen satt overkongen av Irland i Tara i Meath. Stedet er derfor av stor kulturell betydning for irene. Et annet viktig historisk sted er det 5000 år gamle gravstedet Newgrange, som er et verdensarvsted.
Språk
Det er 2 603 som snakker irsk i Meath med 1 299 innfødte talere i Meath Gaeltacht. I tillegg er det 1 304 som går på sju Gaelscoiler (skoler med irsk som førstespråk) utenfor Gaeltacht-området. Området Stor-Dublin har det høyeste antallet medlemmer skoler med irsk i Irland.
Diepperaidet
Diepperaidet (også kjent som slaget ved Dieppe og Operasjon Jubilee) var en alliert landgangsaksjon under den andre verdenskrig ved det naziokkuperte havnebyen Dieppe i nordlige Frankrike den 19. august 1942. Planen var å holde byen i et kortere tidsrom og dermed skaffe seg viktig informasjon om tysk taktikk samt å sikre seg fanger som man kunne få informasjon fra. Dessuten var det planlagt at de allierte luftforsvarene skulle lokke det tyske Luftwaffe inn i en planlagt felle. Det skjedde ikke, og førte til store tap for de allierte. Raidet var et taktisk tap, men en strategisk seier for de allierte, da tysk frykt for invasjon førte til overføring av styrker til Frankrike.
Bakgrunn
Angrepet ble gjennomført på nordkysten av Frankrike den 19. august 1942 kl. 17 på ettermiddagen og ved 22:50 om kvelden ble de allierte kommandantene tvunget til å gi ordre om retrett. Over 6 000 infanterister, hovedsakelig kanadiere, støttet av Calgary-regimentet med 1. kanadiske tankbrigade og en sterk styrke av den britiske marine og en mindre fra det britiske flyvåpenet gjorde landgang. Hele styrken involverte 5 000 kanadiere, 1 000 briter, og 50 amerikanere fra US Army Rangers.
Målet var å erobre og holde på en viktig havn for en kort tid, både for å bevise at det var mulig og for å samle etterretning og informasjon. Ved tilbaketrekningen aktet de allierte også å ødelegge kystforsvaret, havnestrukturene og alle strategiske bygninger. Angrepet hadde også en målsetting å løfte krigsmoralen og demonstrere den faste forpliktelsen til Storbritannia for å opprette en vestlig krigsfront i Europa.
De allierte klarte knapt å oppnå noen av disse målene. Den allierte kanonstøtten var meget utilstrekkelig og landgangsstyrken ble fanget inne på stranden av hindringer og tysk beskytning. Mindre enn 10 timer etter den første landgangen var de allierte troppene enten blitt drept, evakuert eller etterlatt for å bli tatt til fange av tyskerne. Istedenfor å demonstrere beslutning, viste den blodige fiaskoen verden at de allierte ikke kunne håpe på å invadere Frankrike på lang tid. En del etterretning ble dog oppnådd, inkludert elektronisk informasjon.
Etterspill
Av de 6 086 soldatene som kom seg i land ble 3 367 (bortimot 60 prosent) enten drept, såret eller tatt til fange. Det britiske flyvåpenet klarte ikke å lure det tyske flyvåpenet Luftwaffe inn i åpen kamp, og mistet 106 fly (minst 32 til luftvernskyts eller ulykker), sammenlignet med 48 som tyskerne tapte. Den britiske marinen tapte 33 landgangsfartøyer og et krigsskip av typen jager. Hendelsene påvirket forberedelsene for invasjon av franske Nord-Afrika (Operasjon Torch) og landgangen i Normandie (Operasjon Overlord), D-dagen.
Ifølge historikerne David M. Glantz og Jonathan M. House var Diepperaidet et taktisk nederlag, men en strategisk suksess, da det førte til at Tyskland overførte mer styrker til Frankrike, enheter som ellers kunne vært satt inn på østfronten eller i Nord-Afrika.
Walter Rutherford
Walter Rutherford (født 6. mai 1870, død 9. oktober 1936) var en britisk golfspiller som deltok i de olympiske leker 1900 i Paris.
Rutherford kom på andreplass i golfturneringen for menn bak Charles Sands fra USA i Sommer-OL 1900 i Paris. Rutherford gikk runden på 168 slag, ett mer en Sands.
Croix de Guerre
Croix de Guerre (fransk «krigskors») kan vise til militære utmerkelser i flere land:
Athens County
Athens County er et fylke i den amerikanske delstaten Ohio. Det ligger sørøst i staten og grenser til Perry County i nord, Morgan County i nord, Washington County i øst, Meigs County i sør, Vinton County i vest og Hocking County i nordvest. Det har også grense mot delstaten Vest-Virginia i øst.
Athens Countys totale areal er 1,317 km² hvorav 5 km² er vann. I 2000 hadde fylket 62,223 innbyggere og administrasjonssenteret ligger i byen Athens som også er fylkets største by.
Fylket ble grunnlagt i 1. mars 1805 og er oppkalt etter byen Athen i Hellas.
Bajío
Bajío er et område sentralt i Mexico som dekker slettene sør for Guanajuatofjellkjeden i delstatene Guanajuato, Aguascalientes, Jalisco, Colima, Querétaro og Michoacán. Bajío er karakteristisk for sine fruktbare jordbruksområder med en årlig gjennomsnittsnedbør på omtrent 700 millimeter, som er mer enn de fleste områdene i Nord- og Sentral-Mexico.
I Bajío ligger også noen av de største industribyene i Mexico, slik som Guadalajara, Aguascalientes, León og Santiago de Querétaro. Uavhengighetsbevegelsen i Mexico ble født i Bajío-området, og i dag er det en høyborg for politisk katolisisme og konservative verdier i landet.
Talus (anatomi)
Talus, eller egentlig ankelbein, (latin: talus; tysk: Sprungbein) er, i mennesket kropp, et bein i foten (pes). Det er det nest største av fotrotbeinet (ossa tarsi) i ankelen og utgjør den sentrale, øvre delen av fotroten (tarsus). Ankelbeinet støtter det overliggende skinnbeinet (tibia) og hviler selv mot det underliggende hælbeinet (calcaneus).
Beinet danner den nedre sylinderformede leddflaten i ankelleddet som gir bevegelsen med å strekke ankelen som når vi sparker fra, og bøying i ankelen som er viktig når vi går i motbakker. Under ankelbeinet er det to leddflater mot hælbeinet, calcaneus, og foran en kurvet leddflate som er i kontakt med naviculare. Disse leddene gir foten mulighet til å vrikkes innover eller utover, (inversjon eller eversjon). Dette er viktig når vi går på skrå flater som heller oppover til ene siden.
Bortimot hver tiende person kan ha en ufullstendig utviking av talus slik at de har et ekstra lite bein på baksiden, os trigonum, som i enkelte tilfeller kan hindre normal bevegelighet.
Dyr med hover har rektangulære ankelknokler. Ankelknokler fra sau har fra gammelt av blitt brukt i terningspill.
Sean Kingston
Kisean Jamal Anderson (født 3. februar 1990 i Miami i Florida), best kjent under artistnavnet Sean Kingston, er en amerikansk-jamaicansk sanger. Han hadde en verdenshit med singelen «Beautiful Girls» i 2007. Siden har han hatt mange hiter med andre kjente artister, blant annet «Letting Go» med Nicki Minaj og «Eenie Meenie» med Justin Bieber.
Jensen & Skodvin Arkitektkontor
Jensen & Skodvin arkitektkontor as er et norsk arkitektfirma som ble opprettet i 1995 av Jan Olav Jensen (født 1959) og Børre Skodvin (født 1960). Firmaet har tegnet mange anerkjente bygninger, og mottatt mange priser.
Virksomhet
Begge eierne er utdannet ved Arkitekthøgskolen i Oslo (1985/1988), og har deltidsstillinger der. De har tidligere arbeidet ved NSB Arkitektkontor. Kontoret har vært involvert i bl.a Vegvesenets turistveiprosjekt over Sognefjellsvegen.
Jensen & Skodvin «følger en designfilosofi hvor den endelige formen er et resultat av naturlige, valgte og gitte premisser. Liasanden rasteplass og rekkverket på Videseter er enkle eksempler på dette.» Da kontoret mottok Jacobprisen i 2007 påpekte juryen at «Jensen & Skodvins arkitektur er preget av noe man kan være fristet til å karakterisere som en lakonisk, men problemsøkende pragmatisme. En omfavnelse av virkelighetens problemer som genererer stadig nye og uventede geometrier og materialkonstellasjoner. Løsninger som tilsynelatende virker tilfeldige og irrasjonelle, men som ved nøyere undersøkelser viser seg å være det stikk motsatte; disiplinerte og rasjonelle.»
Cocytius duponchel
Cocytius duponchel er en sommerfugl som tilhører familien svermere (Sphingidae). Denne store arten lever fra det sørlige Brasil i sør til Mexico i nord, også på Cuba.
Utseende
En meget stor (vingespenn 110 – 150 mm), slank, brunlig svermer med gule flekker på bakkroppsledd 2-4 og en gul flekk ved roten av bakvingen. Brystet er mørkt brungrått. Forvingen er brunspraglete, bakvingen har en uregelmessig, gul flekk ved roten og et lyst felt med svarte lengdestriper ved fremkanten, eller ser den mørkebrun. Larven er grønn med en gul stripe langs ryggen. Den mangler skråstriper på sidene. Hornet på bakkroppen er stort og knudrete. Puppen har en middels lang, kølleformet, krum sugesnabel-slire.
Levevis
Larven lever på ulike busker og trær i familien Annonaceae, også noen som dyrkes for fruktens skyld.
Utbredelse
Denne svermeren finnes fra Mexico og Cuba i nord til det sørlige Brasil og Bolivia i sør. Den flyr gjerne i tropiske lavlandsområder, men er også funnet over 3000 moh i Bolivia.
Timi Hansen
Timi Hansen (født 28. oktober 1958, død 4. november 2019 ), også kjent under artistnavnet «Grabber», var en dansk tungmetall-bassist.
Han spilte i de danske tungmetall-bandene Danger Zone, Mercyful Fate fra 1981 til 1985 og fra 1992 til 1993, og King Diamond fra 1985 til 1987.
Teodebald I
Teodebald I (fransk: Thibaud eller Théodebald; latin: Theudoaldus; født ca. 535, død 555) var merovingernes konge av Metz og Reims (eller Austrasia, som riket tidvis ble kalt) fra 547 eller 548 til 555. Han var sønn av Teodebert I og Deuteria. Teodebald ble konge som barn da hans far døde, og døde selv barnløs i 555.
Mindreårig
Teodebald var bare tretten eller fjorten år da han ble konge av Metz i 547 eller 548, og således fortsatt mindreårig Riket ble styrt av en guvernør mens han var mindreårig. Alamannerne, som hadde vært underlagt kongeriket Metz siden hans fars styre, forble lojale.
Han giftet seg en gang rundt 552 med Waldrada, datter til langobardenes kong Wacho og søster av dronning Wisigarde, hans fars andre hustru. Det sikret en allianse med langobardene.
Betydningen av navnet Teodebald er teode = «folk» + bald = «dristig, modig»
Krigen i Italia
Ved sankt Gallus’ død ble Teodebald (eller hans guvernør) blandet inn i etterfølgelsen ved helgens kloster. Cato, Gallus’ etterfølger gjorde personalendringer, og havnet i klammeri med presteskapet, som krevde at Teodebald måtte fjerne ham, men han nektet. Større problemer fikk han med farens besittelser i nordlige Italia. østgoterne anmodet om frankernes støtte da den bysantinske keiser Justinian I sendte en armé under Narses i 552. Som hans far før ham, unngikk Teodebald direkte konfrontasjon med Det bysantinske riket. Det ble likevel reist en frankisk hær på rundt 70 000 menn, ble det hevdet, for å kjempe sammen med østgoterne, ledet av brødrene Leutaris og Buccelin, begge alamannerne. Frankerne tok Parma i besittelse, og Buccelin presset den bysantinske hæren ledet av Fulcaris. Etter at Fulcaris ble drept i 553 plyndret frankerne landet, unntatt kirkene, inntil Leutaris besluttet å dra tilbake til Frankerriket, men hans bror ble værende igjen for å slåss mot østromerne, og ble drept i kamp mot den store bysantinske generalen Narses.
Død
Teodebald hadde fysiske skavanker og var åpenbart svakelig. Hans fysiske helse ble verre til han ble sengeliggende og til sist døde i 555, knapt tjue år gammel. Han døde uten arvinger, og hans grandonkel Klotar I giftet seg straks med hans unge enke, og overtok hans rike. Klotar ble deretter frankernes enekonge.
Terrorangrepet i Karbala 14. april 2007
'''Terrorangrepet i Karbala 14. april 2007''' skjedde da en selvmordsbomber sprengte seg selv i lufta i en bil i sentrum av Karbala, Irak, like ved gravstedet til Iman Hussein.
Bakgrunn
Karbala er det viktigste valfartsstedet for de sjiittiske muslimene. Gravstedet til Iman Hussein ligger her. Karbala er regnet for å være blant Iraks rikeste byer, pga. turisme fra de mange pilegrimene. Iranere har i den senere tiden også kommet til byen.
Angrepet
Angrepet skjedde da en parkert bil lastet med eksplosiver ble sprengt ved en travel buss-stasjon tidlig på morgenen i sentrum av Karbala, Irak. Buss-stasjonen er like ved et av de helligste stedene for sjiittiske muslimer, gravstedet til Iman Hussein, der barnebarnet til Profeten Muhammed ligger begravet.
Skader
Minst 42 mennesker ble drept og mere enn 160 ble såret. Minst 16 barn var blant de drept, ifølge en talsmann fra den irakiske innenriksdepartementet, Abdul-Karim Khalaf. Iranske og Pakistanske pilegrimer var blant de skadde og drepte, ifølge sykehus-kilder.
Reaksjoner
Sørgende mennesker svermet rundt ambulansene, slo seg på brystet og skrek i sorg. Noen stormet kontorene til guvernøren i Karbala, og krevde hans avgang og la skylden for lokale myndigheter for dårlig sikkerhet. To politibiler ble satt i brann. En talsmann for de ledende sjiittiske muslimene i Karbala, Mohammed Taqi al-Mudarsi, sa at tre sivile ble drept i sammenstøt med politiet etter terrorangrepet.
Sazman-i Rihayi Afghanistan
Sazman-i Rihayi Afghanistan (SRA; engelsk: Afghanistan Liberation Organization, ALO; persisk: سازمان رهایی افغانستان) er en maoistisk politisk gruppe i Afghanistan. Den ble grunnlagt av dr. Faiz Ahmad og noen andre i 1973. SRA er en av mange organisasjoner som vokste ut av «Sholaye Javid»-bevegelsen (Sholaye Javid kan oversettes som «Evig flamme»). SRA het opprinnelig «Den revolusjonære gruppen for Afghanistans folk» (Revolutionary Group of the Peoples of Afghanistan, گروه انقلابی خلقهای افغانستان, RGPA), men ble omdøpt i 1980.
Organisasjonen var svært kritisk til Saur-revolusjonen og kjempet mot den sovjetvennlige regjeringen. I juni 1979 dannet de «Afghanistans front for mujahedin-frihetskjemperne» (Afghanistan Mujahedin Freedom Fighters Front) sammen med islamistiske elementer, som en enhetsfront mot den pro-sovjetiske regjeringen.
Sammen med noen islamske grupper stod de bak et opprør i Kabul og andre byer 5. august 1979, kjent som Bala Hissar-opprøret. Opprøret ble slått ned av regjeringen og flere titalls SRA-kadre ble drept og arrestert. Noen av de sentrale komitemedlemmene, slik som Mohammad Mohsin, Mohammad Dawod og andre, ble henrettet i Pul-e-Charkhi-fengselet av Noor Mohammad Tarakis regjering.
Etter den sovjetiske invasjonen erklærte Faiz Ahmad direkte krig mot Sovjetunionen og regjeringen. ALO kjempet aktivt mot det de oppfattet som sosialimperalisme.
SRA hadde mange fronter mot sovjeterne i forskjellige deler av Afghanistan og ble angrepet av både sovjetiske og afghanske styrker og fundamentalistiske grupper av mujahedin. De mistet over 120 kadre i den sovjetiske krigen i Afghanistan.
I det siste har SRA kjempet mot den amerikanske okkupasjonen av Afghanistan, og mot Hamid Karzais regime. ALO er listet opp under forbudte partier i Afghanistan.
Aes Sedai
Aes Sedaiene deles igjen inn i forskjellige grupper, kalt "ajaher". Det er syv offisielle Ajaher: Den Røde, Den Blå, Den Hvite, Den Brune, Den Grønne, Den Gule og Den Grå. Det går også rykter om en Sort Ajah, som vier sitt liv til å tjene Den Mørkeste. Den Røde Ajah går sterkt inn for å "mykne" alle menn som berører Den Ene Kraften, og gjøre dem ufarlige. Den Brune Ajah bryter all kontakt med omverdenen og vier sitt liv til kunnskap. Litt som nonner, skjønt de vier sitt liv til Gud.
Løk
Løk har flere betydninger:
Den store terroren
Den store terroren eller den store utrenskningen (russisk: Большая чистка) som varte fra 1937 til 1938 var en omfattende undertrykkelses- og forfølgelseskampanje igangsatt av Josef Stalin i Sovjetunionen. Terroren omfattet utrenskninger innen kommunistpartiet, undertrykkelse av bønder («kulakker»), deportasjoner av etniske minoriteter og forfølgelse av enkeltpersoner av diverse andre grunner, og var preget av omfattende overvåkning, utbredte mistanker om «sabotasje», fengslinger og drap. Estimater over antall ofre varierer fra det offisielle tallet 681 692 til nærmere to millioner. Rummel oppgir 1 million døde («most probable estimate») for årene 1936-1938 i sin oversikt over de store folkemordene (democide) i verden. I vesten ble begrepet «den store terroren» etablert med Robert Conquests bok med samme tittel fra 1968.
Francesco Foggia
Foggia var guttesopran ved jesuittenes Collegium Germanicum i Roma og elev av Antonio Cifra, Giovanni Maria Nanino og Paolo Agostini.
Liv og virke
Foggia ble antakelig ansatt ved den bayerske kurfyrsten Maximilian Is hoff i München og deretter i Wien. Senere virket han som organist ved forskjellige kirker i Roma. Fra oktober 1634 var han kapellmester ved patriarkalbasilikaen San Giovanni in Laterano. Som kapellmester ved basilikaen San Lorenzo in Damaso publiserte han i 1667 Psalmodia Vespertina, et samleverk med en del av hans komposisjoner, blant annet salmer, magnificats og maria-antifoner. Fra 1677 til sin død var han kantor ved patriarkalbasilikaen Santa Maria Maggiore i Roma. Sønnen etterfulgte ham i denne stillingen.
Francesco Foggia regnes som den siste store representant for den romerske skolen og var en av de mest innflytelsesrike kapellmestre på 1600-tallet.
Sultan Ali Shah
Sultan Ali Shah var herskeren av Afghanistan fra 1818 til 1819. Han var sønnen av Timur Shah, og den nest siste Durrani emiren. Han ble kastet av sin bror Sultan Ayub Shah.
Tin Machine II
Tin Machine II er det andre albumet fra gruppen Tin Machine, som var et prosjekt David Bowie var involvert i fra 1988 til 1992, sammen med brødrene Tony og Hunt Sales og Reeves Gabrels. Albumet ble spilt inn før og etter David Bowies «Sound+Vision»-turné i 1990. Albumet ble spilt inn på Victory Music etter at EMI og Bowie skilte lag grunnet kunstneriske og markedsmessige uenigheter.
Singler
«You Belong in Rock 'n' Roll» ble utgitt med fire spor i ulike versjoner. Den andre singelen var «Baby Universal».
Plasseringer
Album Singel
Raison d’être
Raison d'être (rɛ.zõ. dɛtr) er fransk og betyr «grunnen til å eksistere» eller «eksistensberettigelse», for eksempel «Wikipedias raison d'être er utbredelse av informasjon», «Universitetets raison d'être er forskning og utdannelse», etc.
Referanser
Raison d'être
Odda
Odda er en by og administrasjonssenter i Ullensvang kommune i Vestland fylke i Norge. Byen ligger innerst i Sørfjorden i Hardanger, og har innbyggere per 1. januar. Odda var administrasjonssenter i Odda kommune, som 1. januar 2020 ble slått sammen med Jondal og Ullensvang til nye Ullensvang kommune.
Industriarven i Odda-Tyssedal ble i 2009 oppført på Norges tentative liste til UNESCOs verdensarvliste, sammen med Rjukan–Notodden industriarv.
Samferdsel
Østover har Hardanger og Odda siden 1968 hatt helårs forbindelse til Østlandet over Haukelifjell på E134, og mot sydvest over Skare og deretter ned til Åkrafjorden ut til Haugesund på E134 og videre til Stavanger på E39. Mot Bergen har vært skralere stilt, riktignok med de to alternativene over Kvamskogen eller Voss, i begge tilfeller ut Sørfjorden, deretter enten ferge Kinsarvik-Utne-Kvanndal og videre på Rv7 over Kvamskogen, eller ferge Brimnes–Bruravik og videre på Rv13 til Voss og så videre på E16.
Kulturliv
Tyssedalkoret og Odda Songlag er to kor som kommer fra Odda kommune.Vasskraft og industrihistoria til området her ble dokumentert i forestillingen og DVD`en «Arven», fremført av Tyssedalkoret med band og solister høsten 2004 og utgitt på DVD i jula 2005. I tillegg til disse to korene har man korpsene Odda Musikklag, Odda Skolekorps og Røldal Skolemusikklag. Blueslaget Lokst Utøve har 272 medlemmer. Blueslaget fikk kulturprisen for 2009 for sitt store arbeid som konsert/festivalarrangører, dugnadsarbeidere og inspiratorer for band og solister. Solister og band er det mange av i odda, og dette er med på å skape et variert og livlig lokalsamfunn. Odda har en stor og rik rocke-historie, og denne historien er dokumentert i boka "Rock og Røyk", som kom i 2011. Forfattar: Erlend Garatun Huus.
På det nedlagte smelteverket (2001) er det gamle «Lindehuset» blitt brukt til teater og konsertvirksomhet. Teaterstykket «Bikebubesong», bygd på romanen med samme navn (av oddingen Frode Grytten), ble fremført i dette lokalet i 2003 med stor suksess. Stykkets fremføring i Oslo har vært det mest sette samtidsdrama i norsk historie.
Oddakonsertene startet i 2005 og har pr 2019 satt opp mer enn 60 konserter. Samtlige har vært utsolgt. De mest populære konsertene er de årlige julekonsertene som samler over 1000 tilhørere. Den tradisjonelle julekonserten i Odda kyrkje med stort ensemble og to - til tre konserter etter hverandre, ble offisielt avsluttet i 2019, men en forenklet variant ble arrangert i 2020, med konserter i Skare og Odda kyrkjer.
Det arbeides for tiden (april 2010) aktivt med en plan for rehabilitering/ombygging av Lindehuset, slik at den får en oppgradert standard til konsertbruk/teater m.m. Dette er i samarbeid med Kraftmuseet i Tyssedal (før NVIM).
Odda er ett av pilotprosjektene i Verdiskapningsprosjektet til Riksantikvaren.
OL 1928
OL 1928 kan vise til:
Kombinert under Svenska Skidspelen
Dette er en oversikt over de tre første plassene i alle kombinertrenn under Svenska Skidspelen, samt ski-VM som er blitt arrangert i Falun.
Skihopping (inkludert kombinerthopprenn) i Falun ble holdt i Källviksbacken til og med 1971. Hoppbakkene på Lugnet i Falun ble åpnet i 1973. Andre hoppbakker som er brukt i Svenska Skidspelen er Hallstabacken i Sollefteå, Paglabacken i Boden, Hammarbybacken i Stockholm, Malmstabacken i Kiruna, Paradiskullen i Örnsköldsvik og Himlabacken i Lycksele.
Jekaterina Abramova
Jekaterina Konstantinovna Abramova (Екатерина Константиновна Абрамова; født 14. april 1982 i Leningrad, Sovjetunionen) er en russisk tidligere skøyteløper som vant bronse i lagtempo i Vinter-OL 2006.
Borgarbyggð
Borgarbyggð er en kommune (sveitarfélag) i regionen Vesturland på Island, med 3 742 innbyggere ved utgangen av 2007. Borgarfjarðarsveit med vel 700 innbyggere ble en del av kommunen i 2006.
Borgarfjarðarsveit
Borgarfjarðarsveit er en tidligere kommune (sveitarfélag) i regionen Vesturland på Island, med 736 innbyggere ved utgangen av 2005. Borgarfjarðarsveit ble i 2006 en del av Borgarbyggð.
M’Zab-dalen
M'Zab (eller Mzab) er en region i provinsen Ghardaïa i Algerie. Den 10 km lange dalen, som ligger i Sahara i sentral-Algerie har ca. 120,000 innbyggere som fortsatt lever i tradisjonelle bysamfunn med egne lover og skikker.
Frode Løberg
Frode Løberg (født 23. januar 1963 i Steinkjer) er en norsk tidligere skiskytter. Han har NM-gull 20 km 1989, NM-gull 10 km 1989, NM-gull 20 km 1990, VM-sølv i lag i 1991 og 1992. Han har flere pallplasseringer i World cup og vant 10 km World cup i Holmenkollen i 1992. Hans beste individuelle OL-plassering er en åttendeplass på 20 km i 1992.
M’Zab-dalen
Mozabittene, som innbyggerne kalles, er en berbisk folkegruppe, og tilhører ibadiretningen innen islam. Mozabittene har bodd i området siden steinalderen, og ble omvendt til islam gjennom møte med Rostomiddynastiet. Rostomidene ble etter hvert integrert med Mozabittene.
Frode Løberg
Løberg er utdannet som offiser ved Hærens Krigsskole og har en mastergrad fra Handelshøyskolen BI. Der skrev han sin masteroppgave på Strategirealisering gjennom prosjektporteføljestyring.
M’Zab-dalen
Innbyggerne bor ksour, befestede byer. Hver av de fem byene har en sentral moské som inneholder matlager og er bygget som et siste, indre festningsverk innenfor bymuren. Minareten fungerte som vakttårn. Utenfor bymuren ligger særpregede gravplasser som avspeiler den samme egalitære samfunnsstruktur som byene gjør. Mozabittene har sommertilhold i særskilte leirer utenfor byen. Den største byen er Ghardaïa. De øvrige er: Beni Isguen, Melika, Bou Noura og El Ateuf. Spesielt for Beni Isguen er at bare muslimer tillates å overnatte i byen.
Ettersom M'zab ligger langt fra andre bebodde deler av Algerie, er både den materielle og den samfunnsmessige kulturen forholdsvis uforandret.
Megan McJames
Megan McJames (født 24. september 1987 i Park City, Utah) er en amerikansk alpinist.
Hun debuterte i verdenscupen i alpint 15. november 2006, og hennes beste verdenscup-plassering er en 14.-plass i storslalåm fra 2008.
McJames deltok for USA under Vinter-OL 2010 og oppnådde en 32.-plass i storslalåm som beste resultat.
OL 1932
OL 1932 kan vise til:
Atal Bihari Vajpayee
Atal Behari Vajpayee (hindi: ; født 25. desember 1924 i Gwalior i fyrstestaten Gwalior, død 16. august 2018 i New Dehli ) var en indisk politiker som var statsminister i India i to perioder (mai–juni 1996 og mars 1998 til mai 2004). Frem til 2009 var han representant i parlamentet for Lucknow.
Vajpayee ble i 2014 tildelt Bharat Ratna, Indias fremste sivile utmerkelse.
Charles Moore
Charles Hewes Moore Jr. (født 12. august 1929 i Coatesville i Pennsylvania, død 8. oktober 2020) var en amerikansk friidrettsutøver. Han studerte ved Cornell University og var ubeseiret på 440 yards hekk og 400 meter hekk fra 1949 til 1952.
Under OL 1952 vant Charles Moore 400 meter hekk på tiden 50,8. Han løp også tredjeetappen på USAs lag på 4 x 400 m stafett, der de tok sølvmedaljene etter Jamaica.
King William’s Town
King William's Town er en by i provinsen iMpuma-Koloni i Sør-Afrika og ligger ved Buffalo rundt 50 km vest–nordvest for East London.
King som byen kalles lokalt, ligger på 389 moh ved foten av Amatola-fjellene, midt i et tett befolket landbruksdistrikt. De fleste offentlige bygninger og forretninger er bygget i stein. Byen har produksjon av godteri, stearinlys, såpe, fyrstikker og lær og har stor handel med East London i ull, skinn og korn.
Byen var et viktig sentrum for handel med de innfødte i Kaffraria. Den ble grunnlagt av Benjamin d'Urban i mai 1835 under xhosa-krigen det året og er oppkalt etter Vilhelm IV av Det forente kongerike Storbritannia og Irland. Den ble forlatt i desember 1836, men ble bosatt på nytt i 1846 og var hovedstad i Britisk Kaffraria fra det ble opprettet i 1847 til det ble innlemmet i Kappkolonien i 1865. Mange av kolonistene i nabodistriktene er etterkommere av medlemmer av den tyske legion som ble oppløst etter Krimkrigen og gitt landområder i Kappkolonien. Derfor er navn som Berlin, Potsdam, Braunschweig, Frankfurt am Main og Stutterheim gitt til bosetningene i denne delen av landet.
Opprinnelig ble byen erklært som provinshovedstad for det omkringliggende distriktet Adelaide, og områdets økonomi var avhengig av kveg og sauehold. Dens nærhet til den nye provinshovedstaden Bhisho har ført ny utvikling til området etter apartheids fall i 1994.
Jannik Bonnevie
Jannik Bonnevie (født 16. juni 1945 i Oslo) er en norsk skuespiller. Hun er utdannet ved Statens Teaterhøgskole (1967–1971). Jannik Bonnevie var ansatt ved Den Nationale Scene i Bergen 1971-1976. Hun var senere tilknyttet Fjernsynsteatret og barneprogrammet Lekestue i en fireårs-periode, og gjestespilte ved Nationaltheatret, Det Norske Teater, Riksteatret, Sogn og Fjordane Teater, Nordland Teater og Teatret Vårt i Molde. I de senere år har hun vært tilknyttet flere frie teater og produsert egne stykker. I 2005 turnerte hun landet rundt med monologen Martha (av Margaret Johansen), som omhandler omsorgsarbeidet for en dement far. Hun har også medvirket i en rekke filmer og TV-serier.
Familie
Hun er datter av Christian Fredrik Bonnevie (1906–1992) og Betty Birgitte Sofie Piene (1909–2001). Bonnevie har datteren Maria Bonnevie (f. 1973) med den svenske skuespilleren Per Waldvik.
Fortjenstordenen
Fortjenstordenen er en generisk betegnelse på ordener i mange land, men er også navn eller betegnelse på en rekke spesifikke ordener (alfabetisk etter land):
Moelv
Moelv er en by og et tettsted i Ringsaker kommune i Innlandet. Moelv har innbyggere per 1. januar og ligger ved utløpet av Moelva ved Mjøsas østre bredd. Moelv og Brumunddal i Ringsaker fikk begge bystatus fra 1. januar 2010.
Moelv oppsto som tettsted ved Moelva med et titalls møller, sagbruk, vadmelsstamper og lignende og ble senere stoppested da jernbanen kom i 1894. Moelv stasjon betjener Dovrebanen, og DS Skibladner har egen brygge hvor også den kjente Spritbua fra 1880 ligger. Én kilometer nord for sentrum ligger Tolvsteinsringen med tolv store steiner i en steinsetting som kan minne om et Stonehenge i miniatyr. Fire kilometer sør for Moelv sentrum ligger middelalderbasilikaen Ringsaker kirke fra 1100-tallet med sitt berømte alterskap fra Antwerpen.
Wikipedia på albansk
Wikipedia på albansk (Wikipedia shqip) er den albanske utgaven av Wikipedia, og ble startet den 12. oktober 2003. Den 8. januar 2008 hadde den albanske Wikipedia 18 295 artikler og er dermed den 50. største Wikipedia ifølge Liste over Wikipediaer.
Moelv
Stedet
Den største industribedriften er Moelven Industrier, som er en av Skandinavias ledende leverandører av byggprodukter og tilhørende tjenester. Konsernet har 39 operative enheter i Norge, Sverige og Danmark. Moelven Industrier ASA har totalt ca. 3300 ansatte. En annen industribedrift er Gunnar Hippe som blant annet produserer tilhengere.
Moelven idrettslag har meget bra resultater med sine unge utøvere, både innen friidrett og fotball. Mange av de unge friidrettsutøverne er i norgestoppen i sine aldersklasser, deriblant brødrene Kåshagen med sine sterke resultater. Fotballgruppa er storleverandør av unge spillere til Hamarkameratene. Her kan blant annet nevnes Vegard Bjerke, Truls Jevne Hagen, Adrian Bøverdalen, John Anders Rise og Thomas Lehne Olsen. I desember 2006 innviet laget sin nye flerbrukshall i idrettsparken i Moelv.
Ved Moelv er det også gjort funn av helleristninger fra steinalderen som er av de best bevarte i Norge. Ringsaker kirke er en basilika av kalkstein oppført om lag 1150 med et berømt alterskap fra Antwerpen. Mjøsbrua like utenfor Moelv fører E6 over Mjøsa til Biri i Gjøvik kommune. På Steinsholmen tre kilometer sør for Moelv ligger ruinene av Mjøskastellet som Håkon Håkonsson lot oppføre på 1230-tallet.
Ved Moelv ligger også Arbeiderbevegelsens Folkehøgskole, stiftet i 1939. To kilometer nord for sentrum ligger Vea – Statens fagskole for gartnere og blomsterdekoratører.
Det er én ungdomsskole og to barneskoler i Moelv:
Moelv har to legesentre – Herredshuset legesenter og Møllergården legesenter – samt Moelv spesialsenter for urologi og generell kirurgi.
Cocytius lucifer
Cocytius lucifer er en sommerfugl som tilhører familien svermere (Sphingidae). Denne meget store arten lever fra Mexico i nord til Ecuador i sør.
Utseende
En meget stor (vingespenn 140 – 160 mm), slank, brun svermer med gule flekker på sidene av bakkroppen og en gul flekk ved roten av bakvingen. Brystet er brunt med mørke sider, bakkroppen har en bred, brun midtstripe som er smalt svart i midten, på sidene er den svart med firkantede, gule flekker på ledd 2 – 4. Forvingen er lyst brunspraglet, rundt midten med tre brune siksak-tverrstriper, med to mørkebrune lengdestreker nær midten og én i vingespissen. Bakvingen er mørkebrun ytterst, ved forkanten med et trekantet, lyst felt, ved roten med en gul flekk. Larven er blålig grønn uten skråstriper på sidene. Hornet på bakkroppen er gulgrønt og knudrete.
Utbredelse
C. lucifer flyr i tropiske og subtropiske områder i lavlandet fra Mexico i nord til Bolivia og Brasil i sør.
Ork
Orker er eventyrfigurer, vanligvis framstilt med et mørkegrønt uhyggelig utseende og med store tenner stikkende ut av munnen. Orker er kjent fra både historier, film, videospill, rollespill og lignende. Ork er avledet fra orc, avledet fra det latinske Orcus som var et annet ord for den romersk-greske guden Pluto/Hades som hersket over underverden og de døde, og kan sammenlignes i Bibelsk forstand med demoner og lignende.
Orker i gammelengelsk og middelalderske sagn
I gammelengelske (angelsaksiske) eventyr og sagn kjempet Beowulf mot den onde Grendel som skal ha nedstammet fra rasen Orc-néas, som betyr «døde orcus». Grendel bodde i en hule som lå under vann, akkurat som en annen av middelalderens orker, Spekkhoggeren. På engelsk kalles spekkhoggeren for orca og ble i en kilde fra middelalderen beskrevet som skjellet, stivbørstet, med grisetryne og støttenner.
Orker i Ringenes Herre
Orker som de kjennes fra fantasyuniverset stammer fra Tolkiens Ringenes Herre. Tolkien har fått mye av sin inspirasjon fra sagnet om Beowulf. Hans orker bor i huler i klipper, hvor de tjener en enda mer ondskapsfull skapning enn de selv. I motsetning til orkene fra eksempelvis spillene Warhammer eller Warcraft har Tolkiens orker ikke grønn hud.
Russiske soldater
Under Russlands invasjon av Ukraina i 2022 ble russiske styrker ofte omtalt som "orker".
Stjerneskudd
Stjerneskudd er «lysende stripe på natthimmelen dannet av et himmellegeme som blir glødende når det kommer inn i atmosfæren». Det er en alminnelig betegnelse for meteornedfall (kan også være fra kometer eller menneskeskapt romsøppel) som vises på nattehimlen i form av en lysende stripe som forsvinner i løpet av kort tid når den brenner opp i atmosfæren. Uttrykket stjernerap (sørlandsk: stjernerab) forekommer også brukt for begge betydningene av stjerneskudd som nevnt over. Samme ordet benyttes også i nynorsk.
Stjerneskudd er også varenavn på en type fyrverkeri som består av en pinne av metall der nesten hele pinnen er dekket av et stoff som inneholder glødemateriale og jernfilspon. Når dette antennes, vil jernfilsponet smelte og sprute små gnister til det ikke er mer igjen. Resten forblir varmt en tid etter bruk. En hjemmelaget variant var å bruke (såpefri) stålull i en snor som ble sveivet rundt.
I overført betydning kan et stjerneskudd henvise til nykommer, som en popsanger eller en fotballspiller, som er i ferd med å etablere seg og bli berømt.
Helen Churchill Candee
Helen Churchill Candee (født 5. oktober 1858, død 23. august 1949 i Maine) var en amerikansk forfatter, journalist, interiørarkitekt, feminist og geograf.
Candee er best kjent som en overlevende da RMS «Titanic» sank i 1912, og for hennes senere virke som forfatter og oppdagelsesreisende i Sørøst-Asia. Da hennes mann forlot familien forsørget Candee seg selv og barna som skribent for forskjellige magasiner. Candee skilte seg fra ektemannen i 1896, etter at de hadde brukt lang tid fra hverandre. Candee var sterk feminist, noe som gjenspeiles i hennes bestselgende første bok, How Women May Earn a Living (1900). Hennes andre bok, An Oklahoma Romance (1901), var en roman som fremmet mulighetene for bosetting i Oklahoma. Som en etablert litterær figur, flyttet Candee til Washington, DC, hvor hun ble en av de første profesjonelle interiørdesignere. Hennes klienter inkluderte USAs president Theodore Roosevelt.
Under første verdenskrig jobbet Candee som sykepleier i Roma og Milano i regi av det italienske Røde Kors. En av hennes pasienter i Milano var den anerkjente forfatteren Ernest Hemingway.
Etter krigen reiste hun til Japan, Kina, Indonesia og Kambodsja, og hennes opplevelser ble grunnlaget for to av hennes mest kjente bøker, Angkor, the Magnificent (1924) og New Journeys in Old Asia (1927). Candee ble hedret av den franske regjeringen og kongen av Kambodsja for disse bøkene.
Praefaunula
Praefaunula er en slekt av sommerfugler som hører til underfamilien ringvinger (Satyrinae) i den store familien flikvinger (Nymphalidae).
Utseende
Nokså små, brune sommerfugler med avrundede vinger. Oversiden er ensfarget mørkbrun, nesten svart. Vingenes underside er nesten ensfarget brun bortsett fra noen øyeflekker langs ytterkantene.
Utbredelse
Slekten er kjent fra Brasil og Peru.
Fylkesvei 804 (andre betydninger)
I Norge finnes fylkesvei 804 i de følgende fylkene:
OL 1936
OL 1936 kan vise til:
Gyges
Gyges (gresk: Γύγης) var historisk, men myteomspunnet konge av Lydia i oldtiden. Hans regjeringstid er usikker, men normalt regnes den fra ca 680 f.Kr. til 644 f.Kr. Han angrep de greske bystatene på kysten av Anatolia, men ble selv angrepet av den invaderende folkegruppen kimmerierne. Han søkte da støtte hos assyrerne, men ble snart deres fiende. Gyges falt i kamp mot kimmerierne en gang rundt 644 f.Kr.
Gyges var grunnlegger av mermnade-dynastiet av lydiske konger som, om man regner med de tidligere mytiske kongedynastier, var Lydias tredje dynasti. Han ble etterfulgt av sin sønn Ardys. Navnet Gyges kan egentlig være en gjengivelse av det luviske ordet hûha, «bestefar», noe som indikerer at det egentlig er en tittel.
Allegoriske fortellinger om Gyges' veg til makt
Antikkens forfattere har fortalt ulike fortellinger om Gyges' oppstigning til makten. Han var sønn av adelsmannen Daskylos (gresk: Δάσκυλος). Kongen i Lydia var da Kandaules og han hadde forvist Daskylos til Kappadokia, sørøst i Anatolia. Da Daskylos ble kalt tilbake sendte han isteden sin sønn, Gyges.
I henhold til Nikolaos fra Damaskus ble Gyges snart en favoritt hos Kandaules og ble sendt av sted for hendte Tudo, datteren av Arnossos av Mysia, som var utsett til å bli hans dronning. På reisen ble Gyges forelsket i Tudo som da klagde til Kandaules over hans oppførsel. Da Gyges forventet å bli straffet med døden, sørget han selv for å myrde kongen og overtok samtidig tronen i Lydia. I henhold til Plutark grep Gyges makt ved hjelp av Arselis av Mylasa, kaptein i den lydiske livvakten, som han hadde fått over på sin side.
I Herodots fortelling, som kan bli sporet tilbake til poeten Arkhilokhos av Paros, skal Kandaules ha insistert på å vise fram sin hustru mens hun var uten kjole, noe som gjorde dronningen så rasende da hun fikk vite det, at hun ga Gyges valget om å drepe hennes ektemann og selv bli konge, eller selv bli avrettet.
Uansett hvilken versjon av fortellingen om kongens død, fulgte det borgerkrig etter, og som ble avsluttet da Gyges søkte å rettferdiggjøre at han hadde tatt tronen ved å søke samtykke hos orakelet i Delfi. Ifølge Herodot bønnfølt han orakelet ved å overrekke tallrike gaver, blant annet seks mikseboller av gull utvunnet fra elven Paktolos som hver veide 30 talenter. Orakelet bekreftet Gyges som det rettmessige kongen av Lydia, og slo fast at slekten til Gyges ville bli mektige, men ettersom han hadde tatt tronen vil den falle igjen i femte generasjon. Det ble bevist da Gyges femte etterkommer, Kroisos (Krøsus), tapte kongedømmet etter å ha misforstått spådommen til et senere orakel, og skjebnesvangert angrep Persia hvor Kyros den store hersket.
Styre og død
Etter at Gyges hadde tatt tronen i Lydia henga han seg til å konsolidere sitt kongedømme og styrke hæren, men det er vanskelig å fastsette hvilken utstrekning det lydiske kongedømmet hadde. Gyges erobret byene Kolofon, som allerede var preget av lydiske skikker, og Magnesia ved Meander, den andre aiolske kolonien i sørlige delen av den anatoliske kysten som var hovedsakelig jonisk. Sannsynligvis ble også innlandsbyen Sipylos som ble navngitt som Manisa i senere nedtegnelser erobret. Smyrna ble beleiret og det ble inngått allianser med byene Efesos og Miletos. I nord ble Troas underlagt herredømmet til Lydia.
Da Lydia ble angrepet avkimmeriere, et invaderende folkeslag som hadde herjet Anatolia og ført til Frygias sammenbrudd, ble hæren til Gyges presset tilbake. I løpet av hans kriger mot kimmerierne ble diplomatiske sendebud sendt til assyriske Assur-bani-pal ved Ninive i det håp om å skaffe hans hjelp mot kimmerierne. Da Gyges ikke fikk den støtten han håpet på fra Assyria, sendte han nye sendebud til Egypt. Samtidig sendte tropper fra Karia og leiesoldater fra Jonia for å støtte farao Psammetikus I i kampen mot Assyria.
I en senere kamp mot kimmerierne, ledet av Tugdamme (kalt for Lygdamis av Strabon), som hadde tidligere kommet så langt som til byen Sardis. Gyges ble etterfulgt av sin sønn Ardys.
En del bibelforskere har spekulert i om Gyges av Lydia var den bibelske figuren Gog, hersker av Magog, og som er nevnt i Esekiels bok og i Johannes' åpenbaring. Minst en gresk tragedie ble kalt for Gyges. I henhold til den romerske forfatteren Plinius den eldre var det Gyges som oppfant alle ballspill.
Den mytiske Gyges
Som mange andre konger fra den tidlige antikken, inkludert Midas fra Frygia og selv mer historisk dokumenterte som Aleksander den store, var Gyges emne for mytologisering. Motivene for disse fortellingene er mange; en mulighet er at mytene legemliggjorde religiøse trosforestillinger eller praksiser. I den andre boken av Platons filosofiske verk Staten møter Sokrates en mann ved navn Glaukon som benytter seg av en mytologisk fortelling for å bevise et poeng om menneskelig vesen. Det viser seg at Glaukon og Sokrates har meget forskjellige fortolkninger av den samme fortellingen.
Fortellingen om Gyges ring var en velkjent myte lenge før Platon benyttet seg av den i sin bok. Den forteller at en mann ved navn Gyges som levde i Lydia og var en hyrde for kongen av dette landet. En dag var det et jordskjelv mens Gyges var ute på markene, og oppdaget en ny grotte hadde åpenbart seg etter jordskjelvet. Da han gikk inn for å se hva som var der, oppdaget han en tidligere konge var blitt gravlagt i grotten og på fingeren til denne fant han en gullring. Han tok ringen med seg og oppdaget snart at den som bar ringen fikk evnen til å gjøre seg selv usynlig. Den neste gangen han var i det kongelige palasset for å rapportere om kongens sauer, satte han på seg ringen, forførte dronningen, drepte kongen og tok kontroll over palasset.
Platon benyttet seg av fortellingen som en metafor om at all makt korrumperer. I Staten gjenforteller Glaukon fortellingen om Gyges ring til Sokrates. Glaukon argumenterer for at alle mennesker er iboende urettferdige, og kun det som holder menneskene tilbake fra urettferdighet er de bånd som loven og samfunnet setter. «Anta at det er to slike magiske ringer,» sier han til Sokrates, «og den rettferdige tar på seg den ene og den urettferdige tar på den andre; ingen mann kan bli antatt å være av en slik jernvesen at han ville holde fast på rettferdighet: ingen mann ville holde hendene sin fra hva som ikke var hans eget om han trygt kunne ta fra markedet hva han like eller gå inn i husene og ligge med alle som han likte, eller drepe eller løslate fra fengselet hvem han måtte ønske, og på alle vis være som en gud blant mennesker. Da ville handlingene til den rettferdige være som handlingene til den urettferdige; de ville begge komme til det samme punktet.»
Tony Stewart
Bakgrunn
Stewart ble født i Columbus, Indiana, og vokste opp med motorsport. Han ble verdensmester i go-kart i 1987.
I 1997 kjørte han også en håndfull løp i Busch Series, i tillegg til å delta i andre typer motorsport. Dette året kjørte han for Joe Gibbs, og den beste plasseringen ble 3.-plass i på Lowe's Motor Speedway. Gibbs ble så imponert at han ansatte Stewart som sjåfør for sesongen 1998.
Stewart i Nextel Cup
Stewart startet sin karriere i Winston Cup (nå Nextel Cup) med et smell da han kvalifiserte sin bil #20, Home Depot Pontiac, til andreplass i sitt første løp, Daytona 500. Han viste stort mot i et av Gatorade Twin 125-løpene, da han var involvert i en duell med Dale Earnhardt for seieren. Earnhardt halte seieren i land, men Stewart hadde allerede imponert en rekke folk med sin prestasjon.
Stewart kjørte inn til en rekke topp ti-plasseringer i sin første sesong, og måtte bryte kun én gang. Han satt en rekord for nybegynnere med tre seire i 1999-sesongen, og fullførte sesongen med en fjerdeplass sammenlagt, den høyeste plassering for noen nybegynner siden 1972, og kun slått av James Hylton, som fullførte sesongen som nybegynner på en 2.-plass i 1966.
I 2000 vant Stewart seks løp, men droppet til sjetteplass sammenlagt på grunn av en håndfull brutte løp.
2001-sesongen fikk en dårlig start da Stewart var involvert i en stygg ulykke i Daytona 500, hvor bilen snurret rundt på banen. Han gikk fra bilen uskadd, vant de tre neste løpene, og lå høyt oppe på rangeringen resten av sesongen. Statistisk sett var sesongen dårligere enn i 2000, men han tok andreplassen sammenlagt.
Det var i 2001-sesongen Stewart fikk sitt rykte som bråkmaker i NASCAR. Først dyttet han Jeff Gordon av banen etter at Gordon hadde forbikjørt ham i et løp på Bristol Motor Speedway, noe han ble bøtelagt for. Deretter konfronterte han en funksjonær på Daytona International Speedway etter å ha ignorert et svart flagg, før han sparket til båndopptakeren til en reporter. Dette resulterte i nok en bot og en utvisning, og skapte Stewarts rykte som en mann med dårlig temperament, et rykte Stewart fortsatt innehar.
Stewart ble innblandet i en krangel med den samme funksjonæren på Talladega Superspeedway, etter å ha nektet å ha på en påbudt hode-og-nakke-støtte. Stewart fikk ikke kjøre før han hadde tatt den på, og fikk omsider kjøre da teamsjefen hans sørget for at han gav seg.
I 2002 fikk Tony en dårlig start, da motoren brøt sammen etter bare to runder i Daytona 500. Deretter vant han to løp tidlig i sesongen, men lå på en syvendeplass sammenlagt halvveis i sesongen. Midtveis kom han i slåsskamp med en fotograf, og fikk nok en advarsel. Ved slutten av sesongen vant han sitt første mesterskap, foran Mark Martin.
2005 var en av Stewarts mest suksessfulle sesonger i Nextel Cup, med fem seire. Den 16. august fikk Stewart en bot på 5 000 dollar for å ha kjørt inn i Brian Vickers bil. Den 20. november vant Stewart sitt andre mesterskap.
2006-sesongen har så langt bydd på både opp- og nedturer for Stewart. Han vant på Daytona og Martinsville, men fikk en skulderskade midt i sesongen, og måtte kjøre med store smerter i flere uker.
Soissons
Soissons er en by og kommune i departementet Aisne i regionen Hauts-de-France nord i Frankrike. Soissons ligger ved Aisne-elven rundt 90 km nordøst for Paris. Den er en av de eldste byene i Frankrike, og er antagelig den antikke hovedstaden til suessionerne.
Israels kvinnelandslag i fotball
Israels kvinnelandslag i fotball representerer Israel i internasjonal fotball.
Soissons
Befolkningsutvikling
Antall innbyggere i kommunen Soissons
Israels kvinnelandslag i fotball
Landslaget var med i sin første kvalifisering til EM i 2001. Ettersom de var nye og umeritterte, begynte de i klasse B, og måtte spille om opprykk til klasse A for å spille kvalifisering til selve mesterskapet. Dette lyktes ikke Israel, og ettersom UEFA fjernet inndelingen i klasse A og B først EM i 2005, og for VM-kvalifisering først etter VM i 2007, ble Israels første direkte kvalifiseringsmulighet kvalifiseringen til EM i 2009. Først vant de en førkvalifisering ved å slå ut Bosnia-Hercegovina, Latvia og Armenia. Deretter endte Israel opp i en vanskelig pulje med Norge og Russland, og kom sist med ett poeng etter en uavgjort mot Østerrike.
Kvalifiseringen til VM i 2011 gikk omtrent likte. Israel kom i gruppe med Kasakhstan, som de slo i begge kampene. Israel tapte de andre kampene, men fortsatte med hederlige tap.
Ole O. Lian
Ole Olsen Lian (født 10. november 1868 i Tønsberg, død 21. februar 1925 i Oslo) var en norsk politiker (Ap) og formann for LO fra 1906 til sin død. Det var under Lians ledelse LO ble en masseorganisasjon.
Liv og virke
Lian var født i Tønsberg og var i unge år til sjøs. Han ble utdannet typograf og begynte å arbeide i Kristiania fra 1889. Han jobbet blant annet i Social-Demokraten. Han var organisert i Norsk Centralforening for Boktrykkere, og ble formann i foreningen i 1903.